Pályázati felhívás 2026

Eszköz- és tanulmányi támogatás látássérült tagok részére

A Vakok és Gyengénlátók Győr-Moson-Sopron Megyei Egyesülete 2026. évben pályázatot hirdet tagjai részére eszközbeszerzés és tanulmányok támogatására.

A támogatás célja

1. Eszköztámogatás

Támogatás igényelhető olyan eszközök beszerzéséhez, amelyek elősegítik a látássérült emberek önálló életvitelét, információhoz való hozzáférését, tanulását, kommunikációját vagy mindennapi életvitelét.

Támogatható többek között:

fehér bot,
nagyító,
beszélő eszköz,
tapintható eszköz,
Braille-karóra, Braille-tábla és egyéb Braille-eszköz,
szemüveglencse,
Braille-írógép,
számítógép,
szkenner,
diktafon,
CD- és MP3-lejátszó,
képernyőolvasó szoftver,
iPhone vagy más, képernyőolvasó program futtatására alkalmas mobiltelefon,
egyéb, a látássérült személy önálló életvitelét segítő eszköz.

Vakvezető kutyával közlekedő tagok esetében támogatás igényelhető a vakvezető kutya eledelének beszerzéséhez is, számla ellenében.

2. Tanulmányi támogatás

Tanulmányi támogatásra azok a tagok pályázhatnak, akik érvényes tanulói vagy hallgatói jogviszonnyal rendelkeznek.
A tanulmányi támogatás célja a tanulmányok folytatásával összefüggő költségekhez történő hozzájárulás.

Pályázók köre
Pályázatot nyújthatnak be azok a személyek, akik:
érvényes egyesületi tagsággal rendelkeznek,
a 2026. évi tagdíjukat a pályázat benyújtásáig megfizették,
megfelelnek a pályázati felhívásban meghatározott feltételeknek.
Egy személy csak egy pályázatot nyújthat be.

A 2025. évi eszköz- és tanulmányi pályázaton támogatásban részesült tagok is benyújthatnak pályázatot, azonban az elbírálás során előnyben részesülnek azok a pályázók, akik a 2025. évi pályázat keretében nem részesültek támogatásban.

A támogatás formája és összege

A támogatás egyszeri, vissza nem térítendő támogatás.

Az egyes pályázóknak megítélhető támogatás összegéről a beérkezett pályázatok száma, az igényelt támogatások összege, a pályázók körülményei, valamint a rendelkezésre álló forrás figyelembevételével az Egyesület Elnöksége dönt.

A pályázat benyújtásának módja

A pályázat írásban, hiánytalanul kitöltött és aláírt adatlapon, a szükséges mellékletekkel együtt nyújtható be.

Postai úton:
Vakok és Gyengénlátók Győr-Moson-Sopron Megyei Egyesülete9024 Győr, Szigethy Attila út 109.

Személyesen:
Az Egyesület irodájában (9024 Győr, Szigethy Attila út 109.), az ügyfélfogadási időben.

Elektronikus úton:
Az info@gyorivakok.hu e-mail-címre, a kitöltött és aláírt pályázati adatlap, valamint a szükséges mellékletek megküldésével.

A pályázati felhívás és a pályázati adatlap elérhető az Egyesület honlapján, továbbá átvehető az Egyesület irodájában vagy a kistérségi csoportvezetőknél.

Az adatlap kitöltésében előzetes időpont-egyeztetés alapján segítséget nyújtunk.

A pályázat benyújtási határideje: 2026. október 15.

A határidő után beérkezett pályázatok nem kerülnek elbírálásra.

A pályázatok elbírálása

A benyújtott pályázatokról a Vakok és Gyengénlátók Győr-Moson-Sopron Megyei Egyesületének Elnöksége dönt.

Az Elnökség az elbírálás során figyelembe veszi a benyújtott igényeket, a pályázók körülményeit, a rendelkezésre álló forrást, valamint azt, hogy a pályázó a 2025. évi pályázat keretében részesült-e támogatásban.

Az elbírálás során előnyben részesülnek azok a pályázók, akik 2025-ben nem részesültek eszköz- vagy tanulmányi támogatásban.

A pályázók az elbírálás eredményéről értesítést kapnak.

Kötelező mellékletek
Eszköztámogatás esetén:

a pályázó nevére és címére kiállított, 2026. január 1. után keltezett számla,

kitöltött és aláírt pályázati adatlap,

kitöltött és aláírt adatkezelési nyilatkozat.

Tanulmányi támogatás esetén:

érvényes tanulói vagy hallgatói jogviszony igazolása,

kitöltött és aláírt pályázati adatlap,

kitöltött és aláírt adatkezelési nyilatkozat.

Az Egyesület az elnyert és kifizetett támogatások felhasználásáról a támogatás forrására vonatkozó szabályok szerint elszámolási kötelezettséggel tartozik.

Győr, 2026. július 30.

Vakok és Gyengénlátók Győr-Moson-Sopron Megyei Egyesületének Elnöksége
